Jongman storm by huis in, sterf in kamerArgieffoto: Nico Strydom ŉ Jongman van die Oos-Kaap is Dinsdagaand in sy kamer dood, minute nadat hy by sy huis ingehardloop het. Kapt. Gerda Nel, polisiewoordvoerder, het gesê die voorval het omstreeks 18:50 in Kwanobuhle buite Uitenhage plaasgevind. “ŉ Onbekende verdagte of verdagtes het Kwanele David (27), met ŉ skerp voorwerp in die bors gesteek. Hy het daarna na sy huis in Vubastraat gehardloop en is minute later in sy kamer dood. Sy familielede het hom daar gevind,” het Nel gesê. Die Kwanobuhle-polisie ondersoek ŉ saak van moord. Die polisie het ŉ beroep op die publiek gedoen om met inligting na vore te kom wat die polisie in hul ondersoek kan bystaan. Bel die polisie by 041 978 8600.